b'\n_START_ARTICLE_\nMartti Launis\n_START_PARAGRAPH_\nMartti Johannes Launis (22. toukokuuta 1946 Helsinki \xe2\x80\x93 29. syyskuuta 2018 Helsinki) oli suomalainen laulaja ja ty\xc3\xb6turvallisuusasiantuntija. H\xc3\xa4n oli Agit Prop -yhtyeen perustajaj\xc3\xa4sen muodostaen sen pitk\xc3\xa4ik\xc3\xa4isen ydinryhm\xc3\xa4n yhdess\xc3\xa4 Pekka Aarnion, Monna Kamun ja Sinikka Sokan kanssa. Ennen Agit Propin perustamista Launis lauloi lapsuudenyst\xc3\xa4v\xc3\xa4ns\xc3\xa4 Aarnion kanssa Guldkurkorna-yhtyeess\xc3\xa4, joka kuului folkmusiikin suomalaisiin pioneereihin. _NEWLINE_Launis ty\xc3\xb6skenteli pitk\xc3\xa4\xc3\xa4n asiantuntijana Ty\xc3\xb6terveyslaitoksella ja julkaisi useita ergonomiaan liittyvi\xc3\xa4 oppaita. H\xc3\xa4n kuoli sy\xc3\xb6p\xc3\xa4\xc3\xa4n syyskuussa 2018._NEWLINE_Martti Launiksen is\xc3\xa4 oli pastori Ilmo Launis, ja yksi h\xc3\xa4nen veljist\xc3\xa4\xc3\xa4n on graafikko Mika Launis.'